**Kirjapajan kevään 2016 tuotantoa – ajatukset asuvat kirjoissa**

Lehdistölle 10.12.2015

Kirjoista inspiroivimpia ovat sellaiset, joista välittyy henkilökohtainen ote. Ne kutsuvat mukaansa matkalle, jossa opitaan eletystä ja saadaan eväitä tulevaan.

**Tommy Hellsten** pohtii tähän asti henkilökohtaisimmassa teoksessaan yksilön uskoa ja uskon etsintää. Tie merkityksen löytymiseen on monesti kuoppainen ja matkalla kohdatut ristiriidat kiivaita ja repiviä.

**Heikki Palmun** muistelmateos vie vauhdikkaaseen 60-luvun maailmaan: aktiiviseen opiskelijapolitiikkaan, nuoren kirjailijan elämään ja muutosten myllertämään kirkkoon.

**Serafim Seppälä** on täyttänyt monen lukijan toiveen ja tarttunut enkeli-aiheeseen. Tuloksena on upea teos, joka avaa kristinuskon varhaisia lähteitä ja luo kiinnostavia yhteyksiä nykykulttuuriin.

**Pia Lindroosin** ja **Päivi Lipposen** kirjassa on tositarinoita tämän päivän myllerryksistä ja naisten muutosvalmiudesta työelämässä – miten työuraan voi ja kannattaa itse vaikuttaa.

**Kaisa Vermasheinä** kertoo lukijalle, kuinka voi itse valmistaa hellivää ja hoitavaa kosmetiikkaa omalta pihalta ja lähimetsistä löytyvistä raaka-aineista.

Ajatukset asuvat kirjoissa – mutta niin asuu myös hyvä mieli ja keväinen raikkaus , jotka leimaavat lahjakirjavalikoimaamme. Sieltä löytyy löytyy sopiva lahja moniin eri tilanteisiin.

**Liitteet:** Kirjapajan kevät 2016, word-tiedosto ja pdf.

Alla linkki sähköiseen luetteloon.

<http://issuu.com/kirjapaja/docs/kevat_kirjakauppa_2016_lr>

**Lisätietoja**: Lasten Keskus ja Kirjapaja Oy, viestintäpäällikkö Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi).

**Arvostelukappaleet:** Minna Vatja, [minna.vatja@kirjapaja.fi](mailto:minna.vatja@kirjapaja.fi)

